

Центар за развој Србије позива младе људе да се

укључе у промену друштва и своје локалне заједнице кроз пројекат:

ПОКРЕНИ ДРУШТВО

Промени своју своју заједницу

**Идеја нам** је да се већи број младих укључи у друштвени живот у својим локалним срединама, да покрену питања која су им важна и направе план акције за побољшање живота својих суграђана и суграђанки како би показали јавности да нису неми посматрачи друштвених догађања.

Наш заједнички задатак је да идентификујемо и одаберемо главне проблеме у нашим срединама, истражимо узроке њиховог настанка и да развијемо акциони план за њихово решавање. Своје планове/пројекте ћемо представити грађанима путем ТВ наступа/прилога на локалним телевизијама и у локалним штампаним медијима и путем јавне трибине, а најбољи планови ће бити објављени у брошури са акционим плановима.

За учешће у пројекту се могу пријавити млади активисти и активисткиње (активисти невладиних, политичких, студентских, синдикалних, струковних и других организација друштва и ученици ђачких парламената, узраста од 18 до 27 година) али и појединци који желе промене. Трошкове одржавања семинара и пратећих активности сноси Центар за развој Србије.

Изабрани учесници из Београда ће учествовати на промоцији приручника **«Покрени друштво»** у Медија центру која ће се одржати првом половином априла 2018.

**Заједнички задаци су:**

1. Похађање**2 једнодневна семинара** са следећим темама:

I израда акционог плана (идентификација проблема, предлагање решења) (3 x 90 минута),

II тимски рад и промоција акционог плана (3 x 90 минута).

2. Након и између семинара, у сарадњи са локалним координатором, радићемо на **изради акционих планова** за решавање изабраних планова по методологији која је презентована на семинарима.

3. Уз помоћ локалног координатора и у сарадњи са локалним медијима, **представићемо акционе планове** на локалнoj ТВ станици и на јавној трибини.

4. На крају, када се пројектне активности заврше у свих 10 градова у Србији, биће одржан заједнички скуп за тим лидере и **конференција за штампу у Медија центру у Београду**, где ћемо промовисати електронску публикацију са израђеним акционим плановима, након чега ће учесницима бити **додељени сертификати**. Трошкове превоза и ручка сноси Центар за развој Србије.

Молимо Вас да пријаве пошаљете до 27. марта 2018. године на мејл razvojsrbije@razvojsrbije.org

ПРИЈАВНИ ФОРМУЛАР

|  |
| --- |
| **Основне информације:** |
| Име и презиме: |  |
| Датумрођења: |  |
| Адреса: |  |
| Мобилни тел: |  |
| E-mail: |  |
| Организација, уколико сте члан: |  | Функција:  |  |